Michael Rice

Michael Rice (født 25. oktober 1997 i Hartlepool i Storbritannia) er en engelsk sanger. Han representerte Storbritannia i Eurovision Song Contest 2019 i Tel Aviv i Israel med sangen «Bigger than Us». Før dette vant han den første sesongen av BBC Ones syngekonkurranse All Together Now i 2018, og han deltok i sesong elleve av britiske X Factor i 2014.

Karriere

2014–2018: The X Factor og All Together Now 
I 2014 deltok Rice i sesong elleve av X Factor i Storbritannia. Han prøvesang i konkurransen med Whitney Houstons «I Look to You». Han ble eliminert før finalerundene. I 2018 deltok han i sangkonkurransen All Together Now på BBC One, der han også vant.

2019–: Eurovision Song Contest 
I januar 2019 offentliggjorde BBC at Rice var en av seks artister som skulle delta i Eurovision: You Decide, det britiske uttaket til Eurovision Song Contest. Fredag 8. februar 2019 vant han konkurransen med sangen «Bigger than Us», skrevet av Laurell Barker, Anna-Klara Folin, John Lundvik og Jonas Thander. Rice fikk dermed representere Storbritannia i Eurovision Song Contest 2019 i Tel Aviv i Israel. I konkurransen endte han på sisteplass av 26 deltakere.

Diskografi

Singler

Referanser

Eksterne lenker 
 
 
 

 
 

Britiske sangere
Eurovision Song Contest-deltakere for Storbritannia
Deltakere i Eurovision Song Contest 2019